b'\n_START_ARTICLE_\nJack Swagger\n_START_SECTION_\nUran alku\n_START_PARAGRAPH_\nHager p\xc3\xa4\xc3\xa4si Oklahoman yliopistoon kahden lajin urheilijana: raskaansarjan painijana ja amerikkalaisen jalkapallon puolustajana._NEWLINE_Hager tapasi tuolloisen WWE:n kykyjenetsij\xc3\xa4 ja selostaja Jim Rossin, joka pyysi h\xc3\xa4nt\xc3\xa4 ottamaan yhteytt\xc3\xa4 yliopistosta valmistumisen j\xc3\xa4lkeen.\n_START_SECTION_\nFarmiliigat (2006-2008)\n_START_PARAGRAPH_\nJack Hager esiintyi ensimm\xc3\xa4isen kerran 7. syyskuuta 2006 Deep South Wrestling -promootiossa (DSP), jossa h\xc3\xa4n voitti Antonio Mestren. Hager paini DSP:ss\xc3\xa4 l\xc3\xa4hinn\xc3\xa4 ei-televisioiduissa otteluissa. Tammikuussa 2007 h\xc3\xa4net siirrettiin WWE:n silloiseen farmiliigaan Ohio Valley Wrestlingiin._NEWLINE_OVW:ss\xc3\xa4 Hager debytoi ottelussa Atlas DaBonea (Richard Young) vastaan ja voitti. Seuraavina kuukausina h\xc3\xa4n oli K. C. Jamesin (Kurt Sellers) "vihollisena". Hager otteli useiden eri parien kanssa K. C. Jamesia ja t\xc3\xa4m\xc3\xa4n pari Cassidy Jamesia (Cassidy O\'Reily) vastaan. Lokakuussa 2007 Hager siirrettiin Florida Championship Wrestling eli WWE:n uuden farmiliigan promootioon. Helmikuussa 2008 Hager voitti Ted DiBiase Jr:n Floridan Tampassa ja oli ensimm\xc3\xa4inen FCW-liigan Florida Heavyweight -mestari. Aikaisemmin samana iltana DiBiase ja Hager voittivat 23 osallistujan joukko-ottelun. Marraskuussa 2008 Hager kohtasi FCW:n Southern Heavyweight -mestari Heath Millerin. Molempien mestaruuksien vy\xc3\xb6t olivat panoksena. Hager voitti ja  h\xc3\xa4nest\xc3\xa4 tuli ensimm\xc3\xa4inen FCW:n kiistaton mestari. Lokakuussa 2008 h\xc3\xa4nell\xc3\xa4 oli 62 voittoa eik\xc3\xa4 yht\xc3\xa4k\xc3\xa4\xc3\xa4n tappiota. H\xc3\xa4nen voittoputkensa kuitenkin katkesi 18. lokakuuta 2008 RAW:n ei-televisioidussa ottelussa William Regalia vastaan.\n_START_SECTION_\nUra ECW- ja RAW-ohjelmissa (2008-2009)\n_START_PARAGRAPH_\nHager debytoi ECW-ohjelmassa 9. syyskuuta 2008 nimell\xc3\xa4 Jack Swagger ja hahmolla The All-American American. H\xc3\xa4n voitti ottelun paikallista vastustajaa vastaan ja my\xc3\xb6hemmin illalla "hy\xc3\xb6kk\xc3\xa4si" Tommy Dreamerin kimppuun. N\xc3\xa4in alkoi Jack Swaggerin ja Tommy Dreamerin v\xc3\xa4linen vihollisuus, joka jatkui viikkojen ajan ja k\xc3\xa4sitti useita otteluita, kunnes se "ratkaistiin" Extreme Rules -ottelussa, jonka Swagger voitti isketty\xc3\xa4\xc3\xa4n nimikkoliikkeens\xc3\xa4 Gutwrench Powerbombin p\xc3\xb6yd\xc3\xa4n l\xc3\xa4pi. H\xc3\xa4n oli edelleen voittamaton ECW:ss\xc3\xa4._NEWLINE_Dreamerin voitettuaan Hager t\xc3\xa4ht\xc3\xa4si katseensa ECW:n mestari Matt Hardyyn. H\xc3\xa4net nimettiin haastajaksi mestaruuskisoihin 30. joulu\xc2\xadkuuta 2008. Tammikuun 12. p\xc3\xa4iv\xc3\xa4n\xc3\xa4 2009 h\xc3\xa4n voitti ECW:n nauhoituksissa vy\xc3\xb6n Matt Hardylta. 16 tammi\xc2\xadkuuta samana vuonna Hardy sel\xc3\xa4tti Jack Swaggerin vuorotteluottelussa, johon kuuluivat my\xc3\xb6s Mark Henry ja Finlay. Vuoden 2009 Royal Rumblessa Hager puolusti mestaruuttaan onnistuneesti Matt Hardya vastaan. 4 helmikuuta 2009 Swagger h\xc3\xa4visi ensimm\xc3\xa4isen kerran yksi-yht\xc3\xa4-vastaan -ottelun ECW-liigassa. H\xc3\xa4net sel\xc3\xa4tti Finlay. Seuraavan viikon aikana ECW:ss\xc3\xa4 Swagger h\xc3\xa4visi toistamiseen paluuta tehneelle Christianille. No Way Outissa Swagger voitti Finlayn ottelussa, jossa taisteltiin ECW:n mestaruudesta. Kahden p\xc3\xa4iv\xc3\xa4n p\xc3\xa4\xc3\xa4st\xc3\xa4 j\xc3\xa4rjestettiin vuorotteluottelu, jossa Jack Swaggerin ja Mark Henryn vastassa olivat Christian ja Finlay. Christian sel\xc3\xa4tti Swaggerin toistamiseen killswitchin j\xc3\xa4lkeen. 24. helmikuuta Swagger otteli Christiania vastaan ECW:n mestaruudesta, jonka Swagger sai pit\xc3\xa4\xc3\xa4 sel\xc3\xa4tetty\xc3\xa4\xc3\xa4n Christianin Gutwrench Powerbomb -liikkeell\xc3\xa4\xc3\xa4n. Backlashissa Hager otteli Christiania vastaan ECW:n mestaruudesta ja h\xc3\xa4visi. Judgment Day 2009:ssa Hager sai uusia mestaruusottelun Christiania vastaan, mutta h\xc3\xa4visi. Seuraavan kerran Hager otteli ECW:n mestaruudesta Extreme Rules 2009 Christiania ja Tommy Dreameria vastaan. Kovan taistelun voitti Dreamer. Hager otteli The Bashissa Championship Scramblessa ECW:n mestaruudesta viel\xc3\xa4 kerran, mutta Dreamer s\xc3\xa4ilytti mestaruuden._NEWLINE_29. kes\xc3\xa4kuuta Swagger siirtyi Raw-ohjelmaan WWE:n arvontatilaisuudessa. 13. hein\xc3\xa4kuuta h\xc3\xa4n voitti Raw\'ssa ensimm\xc3\xa4isen ottelunsa Montel Vontavious Porteria vastaan. Heille muodostui lyhyt "vihollisuus", joka p\xc3\xa4\xc3\xa4ttyi jo SummerSlamissa Porterin voittoon. T\xc3\xa4m\xc3\xa4n j\xc3\xa4lkeen Swagger alkoi tavoitella WWE United States -mestaruutta. H\xc3\xa4nen ensimm\xc3\xa4inen yksi-yht\xc3\xa4-vastaan -ottelunsa mestaruudesta oli 21. syyskuuta Kofi Kingstonia vastaan. H\xc3\xa4vitty\xc3\xa4\xc3\xa4n Jack varasti Kingstonin mestaruuden. Kingston sai sen kuitenkin taksisin, kun Swagger otteli The Mizi\xc3\xa4 vastaan. WWE Hell in a Cell:iss\xc3\xa4 Swaggerilla oli mahdollisuus voittaa mestaruus, mutta Kingston s\xc3\xa4ilytti mestaruuden.\n_START_SECTION_\nRaskaansarjan maailmanmestaruus (2010)\n_START_PARAGRAPH_\n1. maaliskuuta 2010 Swagger voitti Santino Marellan ja p\xc3\xa4\xc3\xa4si ottelemaan WrestleMania XXVIss\xc3\xa4 Money in the Bank -ottelussa. Swagger voitti Money in the Bank -tikapuuottelun ja ansaitsi sopimuksen haluamaansa WWE:n maailmanmestaruustitteliin. Seuraavan illan Raw\'ssa Swagger yritti ottaa John Cenan WWE Championship -mestaruuden, mutta perui ottelun ennen tuomarin tuloa, koska Cena p\xc3\xa4\xc3\xa4si niskan p\xc3\xa4\xc3\xa4lle. Seuraavan illan SmackDown-nauhoituksessa Swagger otti Chris Jerichon WWE:n raskaansarjan maailmanmestaruuden. Swagger voitti ottelun nopeasti, koska Jericho oli jo valmiiksi loukkaantunut WrestleManian j\xc3\xa4lkeen Edgen k\xc3\xa4ytetty\xc3\xa4 spear-liikett\xc3\xa4 t\xc3\xa4t\xc3\xa4 vastaan. 16. huhtikuuta Swagger puolusti mestaruuttaan ensimm\xc3\xa4ist\xc3\xa4 kertaa triple threat -ottelun Edge\xc3\xa4 ja Chris Jerichoa vastaan ja voitti. Extreme Rules 2010:ss\xc3\xa4 Swaggerin vastustaja mestaruusottelussa oli Randy Orton; Swagger voitti. WWE Over The Limit:iss\xc3\xa4 Swagger puolusti vy\xc3\xb6t\xc3\xa4\xc3\xa4n ottelussa The Big Showta vastaan. T\xc3\xa4m\xc3\xa4 voitti diskauksella, mutta Swagger s\xc3\xa4ilyi mestarina, koska mestaruutta ei voi voittaa diskausvoitolla. 20. kes\xc3\xa4kuuta 2010 WWE Fatal 4 Wayss\xc3\xa4 Swagger puolusti j\xc3\xa4lleen mestaruuttaan, t\xc3\xa4ll\xc3\xa4 kertaa kolmea vastustajaa vastaan. Ottelijat olivat The Big Show, CM Punk ja Rey Mysterio. Rey Mysterio voitti vy\xc3\xb6n Swaggerilta. 31. joulukuuta Swagger voitti Intercontinental Championshipin Dolph Zigglerilt\xc3\xa4.\n_START_SECTION_\nVapaaottelu\n_START_PARAGRAPH_\nMarraskuussa 2017 Hager ilmoitti siirtyv\xc3\xa4ns\xc3\xa4 vapaaotteluun ja tehneens\xc3\xa4 kuuden ottelun sopimuksen Bellatorin kanssa. H\xc3\xa4nen ensimm\xc3\xa4inen ottelu on m\xc3\xa4\xc3\xa4r\xc3\xa4 k\xc3\xa4yd\xc3\xa4 alkuvuodesta 2018.'